**ΓΥΜΝΑΣΙΟ ΑΡΧΑΓΓΕΛΟΥ**

 **Οδηγίες Συμπλήρωσης του Ατομικού Δελτίου Μαθητή/τριας**

**Οδηγίες Συμπλήρωσης του Ατομικού Δελτίου Μαθητή/τριας**

**Τα στοιχεία που υποβάλλονται στο Ατομικό Δελτίο τυγχάνουν της ορθής και ενδεδειγμένης διαχείρισης εκ μέρους του Σχολείου, σύμφωνα με τις πρόνοιες του εν ισχύι «Περί Προστασίας Δεδομένων Προσωπικού Χαρακτήρα Νόμου» και του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου. Τα στοιχεία βοηθούν το Σχολείο να διασφαλίσει την ευημερία, την ασφάλεια και την πρόοδο του παιδιού σας.**

**(Α).** Συμπληρώστε όλα τα στοιχεία τη ς ενότητας Α με ευανάγνωστα γράμματα, εξαιρουμένου του Αριθμού Μητρώου του/της μαθητή/τριας, ο οποίος συμπληρώνεται από τον Υπεύθυνο των Εγγραφών στο Σχολείο.

 Είναι σημαντικό να γνωρίζετε:

1. Στην περίπτωση υπηκόων τρίτων χωρών (εκτός Ε.Ε.) αναγράφεται ο αριθμός διαβατηρίου. Για μαθητές/τριες προερχόμενους/ες από χώρες της Ε.Ε. αναγράφεται ο αριθμός ταυτότητας ή ο αριθμός διαβατηρίου.
2. Το ονοματεπώνυμο του/ης μαθητή/τριας αναγράφεται με Ελληνικούς και Ρομανικούς Χαρακτήρες, όπως εμφανίζεται στην ταυτότητα ή το διαβατήριο ή στα έγγραφα του/της Αλλοδαπού/ης Αιτητή/τριας Διεθνούς Προστασίας.
3. Μητρική είναι η γλώσσα στην οποία ο/η μαθητής/τρια έχει εκτεθεί εκ γενετής ή από τη βρεφική ηλικία ή η γλώσσα την οποία αντιλαμβάνεται και μιλά καλύτερα.

**(Β).** Διευκρινίζεται ότι, σύμφωνα με τον περί «Σχέσεων Γονέων και Τέκνων Νόμος του 1990 – Νόμος που ρυθμίζει τις σχέσεις Γονέων και Τέκνων και Θέματα Διατροφής»,

* Η **γονική μέριμνα** περιλαμβάνει τον προσδιορισμό του ονόματος, την επιμέλεια του προσώπου, τη διοίκηση της περιουσίας και την εκπροσώπηση του τέκνου σε κάθε υπόθεση ή δικαιοπραξία που αφορούν το πρόσωπο ή την περιουσία του.
* Η **επιμέλεια** του προσώπου του τέκνου περιλαμβάνει ιδίως την ανατροφή και επίβλεψη, τη διαπαιδαγώγηση και εκπαίδευση του, καθώς και τον προσδιορισμό του τόπου διαμονής του.

|  |
| --- |
| **Διευκρινίζεται ότι, αν το παιδί σας ή η οικογένεια σας αντιμετωπίζει οποιοδήποτε πρόβλημα, για το οποίο χρειάζεται βοήθεια από το σχολείο και δεν επιθυμείτε να το σημειώσετε στο Ατομικό Δελτίο, μπορείτε να ενημερώσετε τον Σύμβουλο του Σχολείου σε κατ’ ιδίαν συνάντηση στο γραφείο του.** |

**Σας ευχαριστούμε για τη συνεργασία σας!**

***ΑΠΟ ΤΗ ΔΙΕΥΘΥΝΣΗ***